### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. december 2025 har vedtaget Magistratens foranstående indstilling af 11. november 2025.

Magistratsafdelingen for Teknik og Miljø udarbejder notat.

###

.

### Resume

En gangbro ved Terrassehusene har været undervejs i tæt på 10 år, men er ikke opført. På baggrund af den lange dialog med bygherren må Teknik og Miljø konstatere, at bygherren ikke er villig til at opføre gangbroen.

Teknik og Miljø har derfor i sommeren 2025 udtaget stævning mod bygherren med påstand om betaling af 14,325 mio. kr. (inkl. moms) svarende til de forventede udgifter til opførelse af broen. Beløbet svarer til 11,460 mio. kr. ekskl. moms. Retssagen skal gøre det muligt, at [adresse] kan opføre gangbroen på bygherrens regning.

For at fremme sagen foreslås det, at Teknik og Miljø igangsætter opførelsen af gangbroen. Teknik og Miljø vil stå for projektering, myndighedsbehandling, evt. ekspropriation og opførelse.

Det medfører, at Teknik og Miljø skal afholde den forventede anlægsudgift, som foreslås finansieret som en indtægts-bevilling. Afhængigt af retssagens udfald og bygherrens betalingsmuligheder, når retssagen er afgjort, vil [adresse] i sidste ende kunne blive helt eller delvist kompenseret for udgifterne.

### Beslutningspunkter

Det indstilles:

At 1) Der gives anlægsbevilling og rådighedsbeløb på 11,460 mio. kr. til etablering af [adresse] mellem [adresse] og [adresse], fordelt med 3,0 mio. kr. i 2026 og 8,460 mio. kr. i 2028.

At 2) Der gives indtægtsbevilling og rådighedsbeløb på 11,460 mio. kr. i 2028 med forventning om dækning af udgiften på baggrund af dom mod bygherren, Langelinjeparken 3.

At 3) Teknik og Miljø bemyndiges til at kunne gennemføre åstedsforretninger eller frivillige aftaler i forbindelse med projektet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-11-2025

Cecilie Christensen: 3

Fremsendes til [adresse] med bemærkning, at Magistraten i mødet den 11. november 2025 anbefaler, at byrådet tiltræder Magistratsafdelingen for Teknik og Miljøs indstilling af 28. oktober 2025.